Document ID: 31994R3214

ΚΑΝΟΝΙΣΜΟΣ (ΕΚ) αριθ. 3214/94 ΤΗΣ ΕΠΙΤΡΟΠΗΣ της 22ας Δεκεμβρίου 1994 για την παύση της αλιείας της ζαγκέτας από σκάφη που αλιεύουν υπό σημαία της Πορτογαλίας
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 2847/93 του Συμβουλίου της 12ης Οκτωβρίου 1993 για τη θέσπιση συστήματος ελέγχου που εφαρμόζεται στην κοινή αλιευτική πολιτική (1), και ιδίως το άρθρο 21 παράγραφος 3,
Εκτιμώντας:
ότι ο κανονισμός (ΕΚ) αριθ. 3676/93 του Συμβουλίου της 21ης Δεκεμβρίου 1993 για τον καθορισμό, για ορισμένα αποθέματα ιχθύων ή ομάδες ιχθύων, του επιτρεπομένου συνόλου των αλιευμάτων για το 1994 και ορισμένων όρων υπό τους οποίους μπορούν να αλιεύονται (2) όπως τροποποιήθηκε από τον κανονισμό (ΕΚ) αριθ. 2761/94 (3), προβλέπει ποσοστώσεις για τη ζαγκέτα για το 1994-
ότι, για να εξασφαλιστεί η τήρηση των διατάξεων που αφορούν τους ποσοτικούς περιορισμούς για τα αλιεύματα ενός αποθέματος για το οποίο υπάρχει ποσόστωση, είναι αναγκαίο να καθορίσει η Επιτροπή την ημερομηνία κατά την οποία θεωρείται ότι τα αλιεύματα που πραγματοποίησαν τα σκάφη που φέρουν σημαία κράτους μέλους εξήντλησαν την παραχωρηθείσα ποσόστωση-
ότι, σύμφωνα με τις πληροφορίες που ανακοινώθηκαν στην Επιτροπή, τα αλιεύματα ζαγκέτας στα ύδατα των διαιρέσεων CIEM VIII c IX, X- Copace 34.1.1 (ζώνη ΕΚ) από σκάφη που αλιεύουν υπό σημαία της Πορτογαλίας ή είναι νηολογημένα στην Πορτογαλία, εξήντλησαν την παραχωρηθείσα ποσόστωση για το 1994-
ότι η Πορτογαλία απαγόρευσε την αλιεία του εν λόγω αποθέματος από τις 30 Νοεμβρίου 1994- ότι πρέπει, κατά συνέπεια να ληφθεί υπόψη αυτή η ημερομηνία,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Τα αλιεύματα ζαγκέτας στα ύδατα των διαιρέσεων CIEM VIII c IX, X- Copace 34.1.1 (ζώνη ΕΚ), που πραγματοποιούνται από σκάφη υπό σημαία της Πορτογαλίας ή είναι νηολογημένα στην Πορτογαλία, θεωρείται ότι έχουν εξαντλήσει την ποσόστωση που παραχωρήθηκε στην Πορτογαλία για το 1994.
Απαγορεύεται η αλιεία της ζαγκέτας στα ύδατα των διαιρέσεων CIEM VIII c IX, X- Copace 34.1.1 (ζώνη ΕΚ), που πραγματοποιείται από σκάφη που αλιεύουν υπό σημαία της Πορτογαλίας ή είναι νηολογημένα στην Πορτογαλία, καθώς και η διατήρηση επί του σκάφους ή η μεταφόρτωση και η εκφόρτωση του εν λόγω αποθέματος το οποίο αλίευσαν τα σκάφη μετά την ημερομηνία εφαρμογής του εν λόγω κανονισμού.
Άρθρο 2
Ο παρών κανονισμός αρχίζει να ισχύει την επόμενη της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από τις 30 Νοεμβρίου 1994.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 22 Δεκεμβρίου 1994.

Labels: 8
18
6